BárðarbungaBárðarbungan purkaus 2014

|  |  |
| --- | --- |
| Tyyppi | 
kerrostulivuori |
| Sijainti | 
Islanti |
| Vuoristo | 
Islannin ylänkö (d)View and modify data on Wikidata  |
| Korkeus merenpinnasta | 
2 009 m |
| Prominenssi | 
550 mView and modify data on Wikidata  |
| Suojelualue | 
Vatnajökullin kansallispuisto (en)View and modify data on Wikidata  |
| Purkautunut viimeksi | 
28. elokuuta 2014 - 28. helmikuuta 2015 |

Kartta

|  |  |
| --- | --- |
| Koordinaatit | 
64° 38′ 27″ P, 17° 31′ 40″ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Tulivuoren sijainti Islannissa  
Tulivuoren sijainti IslannissaBárðarbunga
**Bárðarbunga** (*/ˈpaurðarpuŋka/* (islanniksi)) on kerrostulivuori Islannissa Vatnajökull-jäätikön alla. Sen korkein kohta on 2 009 m merenpinnasta, joten se on Islannin toiseksi korkein vuori, vain 101 m matalampi kuin Hvannadalshnúkur.

Bárðarbunga kuuluu Islannin suurimpaan tulivuorialueeseen, joka on 200 km pitkä ja 25 km leveä. Tulivuori sijaitsee kaukana asutuksesta ja purkautuu harvoin, siksi se on vähän tunnettu. Lisäksi siellä on vähän mittalaitteita.

Bárðarbungan kraatterin halkaisija on noin 10 km, syvyys 700 m ja pinta-ala 70 km². Kraatterin reunat nousevat 1 850 metrin korkeuteen, ja pohja on 1 100 m:n korkeudella. Kraatteri on täysin jään peitossa.

Purkaukset
----------

Laavapurkaus syyskuu 2014
Historiallisella ajalla tulivuori on purkautunut 250–600 vuoden välein. Islannin ja koko maapallon suurin yksittäinen laavapurkaus tapahtui juuri Bárðarbungassa. Tulivuoriasiantuntijat arvioivat, että tähän mennessä viimeinen merkittävä purkaus sattui vuonna 1477, ja purkaus aiheutti laajimman laavavirran maailmassa tuhanteen vuoteen.

Jäätiköstä lounaaseen sen ulkopuolella on esihistoriallisella ajalla tapahtunut useita purkauksia ja saaren asuttamisen jälkeen kaksi, Vatnaöldurin purkaus noin vuonna 870 ja Veiðivötnin purkaus 1480. Bárðarbungasta koilliseen jäättömällä Dyngjuhálsin alueella ovat pienemmät purkaukset yleisiä. Viimeisin tapahtui 1862–1864.

Tefrakerrosten tutkiminen on osoittanut, että jäätikön alla, luultavimmin kraatterista koilliseen tai Bárðarbungassa itsessään, on tapahtunut useita purkauksia. Nämä purkaukset tapahtuvat sykleissä, ja jäätiköllä on tapahtunut useita purkauksia 1701–1740 ja 1780 jälkeen.

Vuonna 1996 Bárðarbunga sulatti jäätikköä ja aiheutti valtaisan jökulhlaupin. Helmikuussa 2011 tutkijat ilmoittivat uuden purkauksen olevan mahdollinen.

  

1970-luvulta alkaen seismisesti aktiivinen tulivuori alkoi elokuussa 2014 näyttää heräämisen merkkejä. Maanjäristyksiä on todettu jatkuvasti. Veden sähkönjohtavuus oli lisääntynyt, mikä kertoi, että maan uumenista on jotain ainesta päässyt veden sekaan. Purkautumisriski oli aamulla 20. elokuuta viisiportaisella asteikolla toiseksi korkeimmalla eli nelosella. Purkaus alkoi 28. elokuuta 2014 ja jatkui yhtäjaksoisesti 28. helmikuuta 2015 saakka.

Katso myös
----------

* Islannin tulivuoret
* Islannin maantiede

Lähteet
-------

1. 1 2 3  Islannissa pelätään uutta tulivuorenpurkausta 9.2.2011
2. ↑  1996 Bardarbunga Eruption, Iceland
3. ↑  Bárðarbunga Volcano At Risk Of Eruption 8.2.2011
4. ↑  Yle.fi, viitattu 20.8.2014
5. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bárðarbungan purkaus 2014** .
* Michigan Tech Geological Engineering and Sciences – Bárðarbunga/Grimsvötn Volcanoes
* Jatkuvasti päivittyvä kartta Islannin maanjäristyksistä Vatnajökull-jäätikön kohdalta (englanniksi) (islanniksi)
* Islannin jättipurkauksen kulku viimein selvitetty (Arkistoitu – Internet Archive) - Tiedetuubi.fi